2018. gada 24. jūlijā Rīkojums Nr. 354

Rīgā (prot. Nr. 35 29. §)

**Par atklāta konkursa izsludināšanu uz Eiropas Savienības Vispārējās tiesas tiesneša amatu**

1. Lai saskaņā ar Līguma par Eiropas Savienības darbību 253. pantu izvirzītu Eiropas Savienības Vispārējās tiesas (turpmāk – Vispārējā tiesa) tiesnešu amata kandidatūras, izsludināt atklātu konkursu uz Vispārējās tiesas tiesneša amatu.

2. Lai veiktu Vispārējās tiesas tiesneša amata pretendentu atlasi, apstiprināt Vispārējās tiesas tiesneša amata pretendentu atlases komisiju (turpmāk – komisija) šādā sastāvā:

Komisijas priekšsēdētājs

R. Kronbergs – Tieslietu ministrijas valsts sekretārs

Komisijas locekļi:

G. Bērziņš – Saeimas Juridiskās komisijas priekšsēdētājs

S. Silakalna – Ārlietu ministrijas valsts sekretāra vietniece Eiropas lietās

D. Skudra – Ģenerālprokuratūras Darbības un analīzes vadības departamenta virsprokurore

K. Vintiša – Valsts kancelejas Valsts pārvaldes politikas departamenta Valsts pārvaldes cilvēkresursu nodaļas vadītāja

I. Ziemele – Satversmes tiesas priekšsēdētāja

A. Zikmane – Augstākās tiesas Judikatūras un zinātniski analītiskās nodaļas vadītāja

Komisijas sekretāre

V. Soņeca – Latvijas Republikas pārstāvja Eiropas Savienības Tiesā biroja juriste

3. Tieslietu ministrijai publicēt oficiālajā izdevumā "Latvijas Vēstnesis" un izdevumā "Jurista Vārds", kā arī Ministru kabineta, Tieslietu ministrijas un Latvijas tiesu portāla tīmekļvietnēs konkursa sludinājumu (pielikums).

4. Tieslietu ministrijai izstrādāt konkursa nolikuma projektu, un komisijai apstiprināt atklāta konkursa nolikumu Vispārējās tiesas tiesneša amata pretendentu izvērtēšanai.

5. Komisijai saskaņā ar tās apstiprināto Vispārējās tiesas tiesneša amata pretendentu atklāta konkursa nolikumu izvērtēt pretendentus, kuri pieteikušies konkursā.

6. Komisija lēmumu par izvirzāmo kandidatūru Eiropas Savienības Revīzijas palātas locekļa amatam pieņem ar balsu vairākumu.

7. Komisijas priekšsēdētājs, ja nepieciešams, komisijas darbā var pieaicināt ekspertus (bez balsstiesībām).

8. Pamatojoties uz komisijas lēmumu, tieslietu ministram līdz 2018. gada 25. septembrim iesniegt Ministru kabinetā tiesību akta projektu par divu Vispārējās tiesas tiesneša amata pretendenta kandidatūru apstiprināšanu.

Ministru prezidenta vietā –

zemkopības ministrs Jānis Dūklavs

Tieslietu ministrs Dzintars Rasnačs